CELEX: 62010TN0567
Language: fi
Date: 2010-12-16 00:00:00
Title: Asia T-567/10: Kanne 16.12.2010 — Vivendi v. komissio

5.3.2011   
            
            
               FI
            
            
               Euroopan unionin virallinen lehti
            
            
               C 72/18
            
         Kanne 16.12.2010 — Vivendi v. komissio
   (Asia T-567/10)
   2011/C 72/31
   Oikeudenkäyntikieli: ranska
   
      Asianosaiset
   
   
      Kantaja: Vivendi (Pariisi, Ranska) (edustajat: asianajaja O. Fréget, asianajaja J.-Y. Ollier ja asianajaja M. Struys)
   
      Vastaaja: Euroopan komissio
   
      Vaatimukset
   
   
               —
            
            
               kanne on otettava tutkittavaksi
            
         
               —
            
            
               on kumottava komission 1.1.2010 tekemä päätös, jolla se hylkäsi Vivendin 2.3.2009 tekemän kantelun (rekisteröity numerolla 2009/4269), jonka mukaan Ranskan tasavalta on rikkonut kilpailusta sähköisten viestintäverkkojen ja -palvelujen markkinoilla 16.12.2002 annettua direktiiviä ja näin ollen SEUT 106 artiklaa, koska se on myöntänyt lainsäädännöllisen edun puhelinliittymien tason vahvistamisen alalla
            
         
               —
            
            
               komissio on velvoitettava korvaamaan kantajalle yleisessä tuomioistuimessa aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kolme kanneperustetta.
   
               1)
            
            
               Ensimmäisen kanneperusteen mukaan hyvän hallinnon periaatetta on loukattu, koska komissio tutki kantajan sille tekemän kantelun vain summittaisesti.
            
         
               2)
            
            
               Toisen kanneperusteen mukaan on tehty oikeudellinen virhe arvioitaessa erityisoikeuksien ja yksinoikeuksien käsitettä direktiivin 2002/77/EY (1) ja SEUT 106 artiklan 3 kohdan valossa.
               
                           —
                        
                        
                           Kantaja väittää, että komissio ei voi olla määräämättä seuraamuksia siitä, että Ranskan tasavalta myönsi lainsäädännöllisen edun France Télécomille, kun se vahvisti puhelinliittymiä koskevan yleispalvelun tariffin tasolle, joka sulki pois kaiken France Télécomin kanssa kilpailevan palveluntarjonnan, ja vetosi siihen, että yksikään yksityinen operaattori ei ollut esittänyt vaatimusta lainsäädännöllisen edun poistamista.
                        
                     
                           —
                        
                        
                           Kantaja väittää toissijaisesti, että tällaisia vaatimuksia oli esitetty.
                        
                     
         
               3)
            
            
               Kolmannen kanneperusteen mukaan on tehty oikeudellinen virhe ja ilmeinen arviointivirhe siltä osin kuin kysymys on niiden velvoitteiden laajuuden arvioinnista, joita kansallisella sääntelyviranomaisella on sähköisestä viestinnästä annettujen direktiivien perusteella, koska jäsenvaltion käyttäytymistä ei voida puolustella lainsäädännön puutteellisuudella tai epätäsmällisyydellä.
            
         
      (1)  Kilpailusta sähköisten viestintäverkkojen ja -palvelujen markkinoilla 16.9.2002 annettu neuvoston direktiivi (EYVL L 249, s. 21)